A Bose T4S és T8S ToneMatch keverők kompatibilisek az L1 Pro rendszerekkel?
Igen. A Bose T4S és T8S keverők használhatók az L1 Pro rendszerekkel, és külön kaphatók. Minden L1 Pro rendszer rendelkezik ToneMatch-porttal, ez lehetővé teszi az egyetlen kábellel történő csatlakoztatást, amelyen keresztül mind a tápellátás, mind az audiocsatlakozás biztosított a rendszer és a keverő között. A minden L1 Pro rendszeren megtalálható ToneMatch-porton keresztül egy T4S vagy T8S ToneMatch keverő tápellátásáról lehet gondoskodni.Csatlakoztatást követően a keverő ToneMatch-beállításai optimalizálásra kerülnek az L1 Pro rendszerhez.
hu
Az L1 Pro rendszer használható a Bose egyéb hordozható hangosítórendszereivel együtt?
Igen. Az összes rendszer osztozhat ugyanazon a színpadon. Ugyanakkor az L1 Pro rendszert éppen arra tervezték, hogy monitorként és közönség felé irányított hangosítórendszerként is működjön, így nincs szükség semmilyen egyéb rendszerre.
hu
Az L1 Pro rendszerek rendelkeznek analóg audiokimenettel a bővítéshez?
Igen. Az L1 Pro rendszerek egy XLR szimmetrikus vonalkimenettel rendelkeznek, mellyel egy másik L1 Pro rendszerre, audiokonzolra vagy felvevő interfészre lehet küldeni a hangot.
hu
Az L1 Pro rendszerek rendelkeznek beépített Bluetooth-kapcsolattal?
Igen. Minden L1 Pro rendszer rendelkezik Bluetooth-kapcsolattal, és képes minőségi AAC-kodek sugárzására a kompatibilis eszközökről, így a közönségnek jobb akusztikai élményben lehet része.
hu
Az L1 Pro rendszerek rendelkeznek fantomtáppal?
Igen. Az L1 Pro rendszerek 48 V-os fantomtáppal rendelkeznek az 1-es és 2-es csatornákon, a kondenzátormikrofonokkal való használathoz.
hu
Az L1 Pro rendszerek vízállóak?
Nem. Az L1 Pro rendszerek nem vízállóak vagy vízhatlanok. Habár használhatók kültérben, nem szabad hosszabb időn át közvetlen napsugárzásnak vagy csapadéknak kitenni őket, mivel ezek a rendszerek nem rendelkeznek IPX-besorolással.
hu
Az L1 Pro rendszereket utazó DJ-k számára tervezték?
Igen. Az L1 Pro rendszerek professzionális hangminősége, jobb hordozhatósága és egyszerű felállítása alkalmazásuk széles körét teszi lehetővé, például DJ-k által használt vagy közösségi és sporteseményekhez ideális kisebb hangosítórendszerként, de tulajdonképpen minden olyan esetben, amikor nagy teljesítményre és egyszerű használattal járó hangerősítésre van szükség.Sztereó hatáshoz használjon egy ToneMatch keverőt és két L1 Pro rendszert. A rendszer „Music” (Zene) hangszínszabályozó-beállítása a DJ-k általi használatra optimalizált.
hu
Az új L1 Pro rendszerek mennyiben másak, mint a Bose korábbi L1 rendszerei?
A korábbi L1 rendszerekhez képest az L1 Pro rendszerek jobb hangteljesítményt és még jobb hordozhatóságot kínálnak. Ez a kisebb közepes/magas soros hangsugárzóknak és az egyedi RaceTrack meghajtókkal rendelkező, keskeny, hatékony mélynyomóknak köszönhető, melyek erőteljesebb és mélyebb basszusról gondoskodnak. Az új és optimalizált felhasználói interfész lehetővé teszi, hogy a felhasználó egyetlen gombnyomással hang- és visszhangszabályozást kapcsoljon a rendszerhez. A kombó XLR-1/4"-es bemenetek lehetővé teszik mikrofon és gitár csatlakoztatását is, ToneMatch keverő használata nélkül. Az L1 Pro rendszerek emellett vezeték nélküli Bluetooth-kapcsolatot is kínálnak, így vezeték nélkül streamelhet kiváló minőségű hangot a mobileszközéről, és szabályozhatja is a keverőt az L1 Mix alkalmazással.Az L1 Pro rendszerek kompatibilisek a ToneMatch keverőkkel, így a rendszer beépített keverőjén túlmenően bővíthetők a bemenetek. Habár az L1 Pro rendszerek jelentős fejlesztésekkel és funkciókkal gazdagodtak az eredeti L1 rendszerekhez képest, továbbra is az eredeti alapelvekre, a hordozhatóságra, az egyszerűségre és az egész teret betöltő hangzásra építenek.
hu
Bármely L1 Pro rendszerhez csatlakoztathatok külső mélynyomót, például a Bose Sub1 vagy Sub2 Powered Bass Module aktív mélyhang-modult?
Igen. A Sub1 és Sub2 Bass Module mélyhang-modulok bármely L1 Pro rendszerről működtethetők, és csatlakoztathatók bármely ilyen rendszer soros kimenetéhez. Az L1 Pro32 rendszert Sub1 vagy Sub2 modullal használó előadók egyetlen vezetékkel, a tápellátás biztosítására és az audiojelek továbbítására is szolgáló SubMatch kábellel csatlakoztathatják a modult.
hu
Hogyan lehet optimálisan elhelyezni egy L1 Pro rendszert?
Az L1 Pro rendszereket az előadó mögött történő elhelyezésre tervezték, hogy egyszerre töltsék be a monitor és a közönség felé irányított hangosítórendszer szerepét. Nagyobb hangerők esetén az L1 Pro rendszer elöl vagy oldalt is elhelyezhető, a nemkívánatos gerjedés szabályozhatóságától függően.
hu
Hogyan tudom kihasználni azokat a hangszereket vagy eszközöket, melyek sztereókimenetet biztosítanak?
Az L1 Pro rendszerek monó hangosítórendszerek. Sztereó kimenet eléréséhez a felhasználónak két rendszert és egy ToneMatch keverőt kell használnia. Egy DJ Controller vagy külön bal és jobb kimenettel rendelkező egyéb keverőkonzol is használható két L1 Pro rendszer sztereóban történő működtetéséhez.
hu
Hol jutok bővebb információhoz az L1 Pro rendszerekről, és hol találok tippeket a rendszeremben rejlő lehetőségek maximális kiaknázásához?
Ha kapcsolatba kíván lépni az L1 Pro rendszer más használóival és a termékért felelős csapat tagjaival, illetve ha még részletesebb terméktámogatásra van szüksége, vagy megosztaná a tapasztalatait, kérjük, keresse fel a Bose hordozható hangosítórendszerek közösségének weboldalát.
hu
Hány csatornával rendelkeznek az L1 Pro rendszerek?
Az L1 Pro rendszerek három csatornával, összesen öt bemenettel rendelkeznek. Két kombó XLR-1/4"-es fantomtáp bemenetet, 1/4"-es és 1/8"-es (3,5 mm) aux kimenetet plusz Bluetooth®-streamelési lehetőséget is biztosítanak. Megvilágított forgásjeladók adnak közvetlen hozzáférést csatornánként a hangerő, hangszín és visszhang beállításához. Amikor több forrást csatlakoztat a 3-as csatornához, módosíthatja a bemenetiforrás-hangerőket az adott csatornán belüli keveréshez, a 3-as csatorna hangerőszabályzójával pedig az általános hangszintet tudja szabályozni. Válasszon a rendszer hangszínszabályzójának előbeállításai közül élő zenéhez, hangfelvételekhez stb. Lehetősége van még több hangszert és egyéb hangforrást hozzáadni egy dedikált ToneMatch-porton keresztül – egy kábel biztosítja mind a tápot, mind a digitális audiojelet a rendszer és egy Bose T4S vagy T8S keverő között (opcionális).
hu
Kültérben is használhatók az L1 Pro rendszerek?
Igen. A rendszer beltérben és szabadtérben is használható. Valójában az L1 Pro32 180 fokos horizontális lefedettségének és nagyobb távolságok esetén is alacsony hangerőcsökkenéssel járó, keskeny vertikális lefedettségének köszönhetően ez egy ideális rendszer szabadtéri rendezvényekhez. Azonban az L1 Pro rendszereket nem szabad hosszabb időn át közvetlen napsugárzásnak vagy csapadéknak kitenni, mivel ezek a rendszerek nem rendelkeznek IPX-besorolással.
hu
Lehetőségem van két L1 Pro32 rendszer használatakor a Sub1 mélynyomókat kardioid módban összekapcsolni?
Igen, amennyiben különálló monó módban használja a rendszereket, a kardioid mód szinkronizálás nélkül tud működni.
hu
Mi a funkciója a rendszer hangszínszabályozásának?
Alkalmazási céltól függően válassza ki a rendszer hangszínszabályzójának egyik beállítását, amelyet a keverés egészére alkalmazhat, és így optimalizálhatja a hangzás minőségét.OFF (KI): A rendszer hangszínszabályzója kikapcsolvaLIVE (ÉLŐ): Mikrofonokat és/vagy hangszereket is használó élő előadásokhozMUSIC (ZENE): Felvett zene lejátszásához és DJ-k általi használatraSPEECH (BESZÉD): Nyilvános beszédeket tartalmazó rendezvényekhez
hu
Mi az a RaceTrack meghajtó?
A RaceTrack meghajtó egy stadion alakú hangszóró eltérő szélességgel és magassággal, amely a hangszórótölcsér felületének eltérő eloszlásával rendelkezik. Teljesítménye vetekszik a sokkal testesebb kerek hangszórókkal, optimális teljesítményt és jobb hordozhatóságot kínálva. A kialakítás egy karcsú dobozt erdeményez egy hagyományos mélynyomó teljes teljesítményével, annak nagy mérete nélkül. Az L1 Pro8 és az L1 Pro16 RaceTrack meghajtókkal ellátott, beépített mélynyomókkal rendelkezik, míg az L1 Pro32 vagy a Bose Sub1, vagy a Bose Sub2 Powered Bass Module aktív mélyhang-modullal egészül ki, amelyhez szintén tartoznak karcsú kivitelű RaceTrack hangsugárzók.
hu
Mi az a kardioid üzemmód?
Amikor két Sub1 Powered Bass Module aktív mélyhang-modult használ, a kardioid üzemmód lehetővé teszi, hogy a basszust közvetlenül az L1 rendszer elé irányítsa. A kardioid üzemmód ideális a szabadtéri rendezvényekhez, valamint annak megakadályozására, hogy a színpadon és a mikrofonoknál alacsony frekvenciájú gerjedés lépjen fel. Ahelyett, hogy a basszus benyomulna a privát színpadi térbe vagy zavarná a szomszédokat, a kardioid üzemmód -10 dB-lel csökkenti a hátrafelé irányított mély hangok energiáját, és előre összpontosítja a basszust, ahol szükség van rá.
hu
Mik az integrált ToneMatch feldolgozás előnyei?
A ToneMatch-előbeállítások olyan optimalizált hangszínszabályozó-beállítások, amelyek T4S és T8S ToneMatch keverőinken egyaránt megtalálhatók, és számos népszerű mikrofonnal és hangszerrel együtt használhatók, hogy a pusztán jó hangzás helyett egyenesen kiváló hangzást lehessen elérni. Akár akusztikus gitárt, akár dinamikus, kézi mikrofont használ, a ToneMatch lehetővé teszi az Ön számára, hogy a hangszínszabályozás révén maximalizált hangtulajdonságoknak köszönhetően megfelelően hangosítsa a forrás hangját. A ToneMatch gomb használatával a mikrofon (MIC), a hangszer (INST) vagy a kikapcsolás (OFF) lehetőségek közül lehet választani.Az L1 Pro rendszerekbe előre betöltésre kerültek ToneMatch-beállítások a kézi dinamikus mikrofon (MIC) és a piezo akusztikus-elektromos gitár (INST) beállítás használatához. Ha pedig szeretne hozzáférni a teljes ToneMatch-könyvtárhoz, és betölteni a meglévő ToneMatch-előbeállítások bármelyikét, csak használja az L1 Mix alkalmazást.
hu
Milyen egy L1 Pro rendszer?
Az L1 Pro rendszer egy hordozható Bose hangosítórendszer zenészek, DJ-k és zenekarok számára. Három L1 Pro rendszer, az L1 Pro8, L1 Pro16, és L1 Pro32 közül választhat.Az összes L1 Pro rendszer moduláris kialakítású, amelyet egyszerű bepakolni, vinni és felállítani.Az L1 Pro32 a Bose eddigi legfejlettebb L1 hordozható line array rendszere. 32 elemből álló, tagolt, egyenes vonalú, soros hangszóró-elrendezése remek választássá teszi közepes és nagy méretű helyszíneken és eseményeken, például esküvőn, klubokban vagy fesztiválokon való fellépésre. Az L1 Pro32 nem rendelkezik beépített mélynyomóval, ehelyett a Bose Sub1 vagy Sub2 Powered Bass Module aktív mélyhang-modul választható hozzá, melyekben szintén a karcsú kivitelű RaceTrack meghajtó található meg. Mindegyik L1 Pro rendszer ugyanazt a beépített keverőt tartalmazza, amely hangszínszabályozást, visszhangot és fantomtápot kínál, plusz Bluetooth®-streamelést és hozzáférést a ToneMatch-előbeállítások teljes könyvtárához.Emellett az összes L1 Pro rendszer kompatibilis az L1 Mix alkalmazással, amely a rendszer keverőjének teljes körű, vezeték nélküli szabályozását lehetővé teszi okostelefonról vagy táblagépről.Az L1 Pro32 32 db tagolt, 2"-es neodímium hangszóróból álló, egyenes vonalú, soros hangsugárzó-elrendezése egyenletes lefedettséget kínál. 180 fokos horizontális lefedettséget nyújt a legkoncentráltabb vertikális lefedettségi mintázattal és nagy távolságra is az eddigi legnagyobb hangnyomásszinttel egy L1 termékben, amely kidolgozott, részletes, tiszta és egységes hangélményt biztosít még a nagyobb területű helyszínek legszélén is.
hu
Milyen helyszíneken használható egy L1 Pro32 rendszer?
Az L1 Pro32 kiválóan alkalmas közepes és nagy méretű helyszíneken és eseményeken, például esküvőn, klubokban vagy fesztiválokon való fellépésre.Az L1 Pro32 egyenletes lefedettséget kínál. Az egyenes vonalú, soros hangsugárzó-elrendezést 32 db tagolt, 2"-es neodímium hangszóró alkotja. A rendszer 180 fokos horizontális lefedettséget nyújt a legkoncentráltabb vertikális lefedettségi mintázattal és nagy távolságra is az eddigi legnagyobb hangnyomásszinttel egy L1 termékben, amely kidolgozott, részletes, tiszta és egységes hangélményt biztosít még a nagyobb területű helyszínek legszélén is.
hu
Milyen hosszú jótállási időszak érvényes az L1 Pro rendszerekre?
Mindegyik L1 Pro rendszerre kétéves korlátozott jótállás vonatkozik az Egyesült Államokban. A jótállási időszakok más országokban eltérőek lehetnek.
hu
Milyen lefedettséget kínál az L1 Pro32?
Az L1 Pro32 egyenletes lefedettséget kínál. Az egyenes vonalú, soros hangsugárzó-elrendezést 32 db tagolt, 2"-es neodímium hangszóró alkotja. A rendszer 180 fokos horizontális lefedettséget nyújt a legkoncentráltabb vertikális lefedettségi mintázattal és nagy távolságra is az eddigi legnagyobb hangnyomásszinttel egy L1 termékben, amely kidolgozott, részletes, tiszta és egységes hangélményt biztosít még a nagyobb területű helyszínek legszélén is.
hu
Mire szolgál az USB-C-szervizport?
Az USB-C-szervizport a készülékszoftver-frissítésekhez szükséges.
hu
Miért hasznos az L1 Mix alkalmazás?
Az L1 Mix egy olyan alkalmazás, amely kifejezetten az L1 Pro hordozható line array termékcsaládhoz készült. Az L1 Mix alkalmazásnak köszönhetően azonnal módosíthatja a keverő beállításait a telefonjáról vagy a táblagépéről. Ez azt jelenti, hogy így bejárhatja a helyiséget, meghallgathatja a keverés hangzását, és bármikor tetszőlegesen finomhangolhatja. Amikor paramétereket módosít az alkalmazásban, az L1 Pro LED-es jeladója valós idejű szinkronizálásra vált, így az alkalmazás és az L1 Pro keverője mindig szinkronban lesz. Ráadásul az alkalmazással hozzáférhet az egyedi hangszínszabályozó előbeállítások teljes ToneMatch-könyvtárához is. Ingyen letölthető a Google Play Áruházból és az Apple App Store-ból is.
hu
Rendelkeznek az L1 Pro rendszerek univerzális tápellátással, azaz bármilyen fali aljzattal használhatók?
Igen. Az L1 Pro rendszerek rendelkeznek univerzális tápellátással, melynek köszönhetően a 100–240 V-os tartományon belüli feszültséggel jellemzett régiókban használhatók. A termék dobozában megtalálható az annak az adott régiónak megfelelő IEC-tápkábel, ahol a rendszert vásárolták.
hu